
SPECIALIŲJŲ SOCIALINĖS GLOBOS NAMŲ „TREMTINIŲ NAMAI“

SOCIALINIO DARBUOTOJO PAREIGYBĖS APRAŠYMAS

I SKYRIUS

PAREIGYBĖ

1. Specialiųjų socialinės globos namų „Tremtinių namai“ (toliau vadinama – globos namai) socialinis darbuotojas  yra specialistas.
2. Pareigybės lygis – A. 
3. Globos namų socialinio darbuotojo pareigybė reikalinga teikti globos namų paslaugų gavėjams socialinės globos paslaugas, atitinkančias kiekvieno asmens savarankiškumo lygį, pagal sudarytus individualius socialinės globos planus.

4. Globos namų socialinis darbuotojas yra tiesiogiai pavaldus socialinio darbo padalinio vadovui. Socialinį darbuotoją priima pareigoms ir atleidžia iš pareigų, nustato pareiginį atlyginimą, sudaro rašytinę darbo sutartį globos namų direktorius, įstatymų nustatyta tvarka.  

II SKYRIUS

SPECIALŪS REIKALAVIMAI ŠIAS PAREIGAS EINANČIAM DARBUOTOJUI

 5. Darbuotojas, einantis šias pareigas, turi atitikti šiuos specialius reikalavimus:

5.1. turėti aukštąjį socialinių mokslų srities socialinio darbo krypties arba jam prilygintą išsilavinimą, atitinkantį Lietuvos Respublikos socialinių paslaugų įstatymo reikalavimus;

5.2. būti susipažinusiam su Lietuvos Respublikos Konstitucija, Socialinių darbuotojų etikos kodeksu, Lietuvos Respublikos teisės aktais, reglamentuojančiais socialinių paslaugų teikimą, turėti teorinių socialinio darbo žinių;

5.3. atitikti socialinės apsaugos ir darbo ministro patvirtintus socialinių darbuotojų kvalifikacinius reikalavimus;
         5.4. išmanyti darbo su senyvo amžiaus ir asmenimis su negalia specifiką, gebėti tiksliai vertinti asmens socialinę situaciją, nustatyti asmens specialiuosius poreikius, veiksmingai bendrauti ir dirbti su senyvo amžiaus asmenimis ir asmenimis su negalia;
        5.5.  gebėti planuoti ir organizuoti savo bei pavaldžių darbuotojų veiklą.
        5.6. būti tolerantiškas, empatiškas, kūrybiškas, atsakingas, iniciatyvus, gebėti dirbti komandoje, derintis prie pokyčių;
        5.7.  mokėti valdyti, kaupti, sisteminti ir apibendrinti informaciją, rengti išvadas;
        5.8. gebėti dirbti „Microsoft Office“ programų paketu (Word, Excel, Outlook ir kt.) bei kitomis įstaigoje naudojamomis kompiuterinėmis dokumentų valdymo programomis;
       5.9. turėti galiojantį sveikatos pažymėjimą.

III SKYRIUS

ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. įtraukdamas paslaugų gavėją  ir bendradarbiaudamas su kitais pagalbą asmeniui teikiančiais specialistais, atlieka asmens poreikių vertinimą, rengia ir atnaujina asmens individualius socialinės globos planus;
6.2. teikia globos namų paslaugų gavėjams socialinės globos paslaugas, atitinkančias kiekvieno asmens savarankiškumo lygį, amžių, negalią pagal sudarytus individualius socialinės globos planus;
6.3. stebi globos namų paslaugų gavėjų elgesį, sveikatos, socialinę būklę bei apie pokyčius informuoja socialinio darbo padalinio vadovą, gydytoją ir sveikatos priežiūros padalinio vadovą; 
6.4. analizuoja ir vertina globos namų paslaugų gavėjų socialinius poreikius, sprendžia jų socialines problemas, tarpininkauja tarp paslaugų gavėjo ir jo socialinės aplinkos;
6.5. organizuoja ir koordinuoja individualios priežiūros darbuotojų veiklą, duoda jiems nurodymus ir kontroliuoja jų vykdymą, užtikrindamas, kad paslaugos būtų teikiamos kokybiškai ir laiku;
6.6. kartu su užimtumo specialistu organizuoja ir koordinuoja globos namų savanorių veiklą analizuoja ir apibendrina jų darbą;
6.7. kartu su užimtumo specialistu planuoja ir organizuoja globos namų paslaugų gavėjų užimtumą;
6.8. kartu su kitais globos namų darbuotojais rūpinasi paslaugų gavėjų socialinių įgūdžių ugdymu ir palaikymu;
6.9. nuolat lanko jam paskirtus globos namų paslaugų gavėjus, pagal poreikį lanko ligoninėje gulinčius globos namų paslaugų gavėjus;
6.10. dalyvauja naujai atvykstančio paslaugų gavėjo apgyvendinimo procese, organizuoja naujai atvykstančio paslaugų gavėjo kambario paruošimą, užtikrina, kad iki atvykimo būtų paruoštas reikalingas inventorius, koordinuoja kambario paruošimo procesą su kitais darbuotojais;
6.11. prižiūri paslaugų gavėjų kambarių švarą ir tvarką, atlieka jų generalinio valymo kontrolę;
6.12. padeda globos namų paslaugų gavėjams apsipirkti, tvarkyti bankinius reikalus bei spręsti kitus kasdienius klausimus;
6.13. padeda naujai atvykusiems paslaugų gavėjams adaptuotis globos namuose;
6.14. tvarko socialinio darbo dokumentaciją, globos namų paslaugų gavėjų bylas;
6.15. tvarko globos namų paslaugų gavėjų gyvenamosios vietos deklaravimo dokumentus, pensijų, mokesčių mokėjimo, pašto ir kitus reikalus;
6.16. esant poreikiui, inicijuoja ir padeda globos namų paslaugų gavėjui įsigyti kompensacinę techniką;
6.17. palaiko ryšius su globos namų paslaugų gavėjų giminėmis, artimaisiais ir globėjais, periodiškai atnaujina jų kontaktinę informaciją;
6.18. supažindina paslaugų gavėjus su vidaus tvarkos taisyklėmis, prižiūri jų laikymąsi, padeda spręsti konfliktines situacijas, apie jas informuoja globos namų socialinio darbo padalinio vadovą;
6.19. dalyvauja tobulinant globos namų veiklą, teikiamų socialinių paslaugų kokybę ir efektyvumą;
6.20. pagal kompetenciją teikia siūlymus socialinio darbo padalinio vadovui  dėl socialinių paslaugų organizavimo ir socialinių paslaugų kokybės;
6.21. vadovybės pavedimu dalyvauja globos namų ar kitų institucijų sudarytų komisijų ar darbo grupių veikloje;
6.22. bendradarbiauja su kitomis valstybės ir savivaldybių institucijomis, įstaigomis ir organizacijomis socialinių paslaugų teikimo srityje, savo kompetencijos ribose;
6.23. ruošia ataskaitas apie socialinio darbo veiklą, pasiektus rezultatus ir iškilusias problemas, atlieka apklausas bei sistemina jų rezultatus, savo kompetencijos ribose;
6.24. nustato individualios priežiūros darbuotojų metines užduotis, siektinus veiklos lūkesčius ir jų vertinimo rodiklius, atlieka šių darbuotojų kasmetinį veiklos vertinimą;
6.25. kontroliuoja individualios priežiūros darbuotojų veiklą, darbo drausmę, užduočių, vidaus tvarkos  ir pareigybės  aprašymų vykdymą;
6.26. esant tarnybiniam būtinumui, pavaduoja kitus globos namų darbuotojus savo kompetencijos ribose, vykdo kitus socialinio darbo padalinio vadovo  ir vadovybės pavestus vienkartinio pobūdžio darbus;
6.27. atsako už pareigybės funkcijoms atlikti skirtą inventorių ir priemones, kurias naudoja taupiai, racionaliai ir pagal paskirtį;
6.28. tobulina profesinę kompetenciją ne mažiau kaip 16 akademinių valandų per metus,  ne mažiau kaip 8 akademinių valandų per kalendorinius metus dalyvauja supervizijose, periodiškai dalyvauja intervizijose;
6.29. dalyvauja darbuotojų susirinkimuose ir pasitarimuose;

  6.30. veda duomenis apie socialinių paslaugų gavėjams globos namuose teikiamas 

(suteiktas) socialinės globos paslaugas į Socialinės paramos šeimai informacinę sistemą (SPIS). 
6.31. užtikrina konfidencialios informacijos ir asmens duomenų apsaugą, etišką bendravimą su paslaugų gavėjais, jų artimaisiais, globėjais, darbuotojais, vadovybe;
6.32. savo darbe vadovaujasi šiuo pareigybės aprašymu, globos namų darbo tvarkos taisyklėmis ir kitais teisės aktais bei atsako už jų laikymąsi.

Susipažinau: 

________________________________________________________________________________

Socialinio darbuotojo vardas, pavardė, parašas, data

Socialinių paslaugų srities darbuotojai turi teisę:

1) dirbti psichologiškai ir fiziškai saugioje aplinkoje, higienos normas atitinkančioje darbo vietoje;
2) atsisakyti dirbti su agresyviai besielgiančiu asmeniu (šeima), jeigu toks asmens (šeimos) elgesys kelia grėsmę jo sveikatai ir (ar) gyvybei ir jeigu darbdavys neužtikrina dar bent vieno socialinių paslaugų srities darbuotojo dalyvavimo.
Susipažinau:

____________________________

 (parašas)

___________________________

 (vardas, pavardė)

____________________________

  (data)

